[{"text_idx": "#000001", "text": "Kial esperantistoj partoprenu la iniciaton de Eu\u0306ropa Unio pri civitana diskuto, se jam anticipe klaras, ke g\u0302i apenau\u0306 povos konkrete influi la lingvopolitikon de la unio? Klaus Leith argumentas, ke ec\u0302 se la proponoj de esperantistoj havas nur malgrandan s\u0302ancon de akcepto, jam la serioza diskuto pri ili utilas, por igi Esperanton pli videbla."}, {"text_idx": "#000002", "text": "\u201cLa estonteco estas en viaj manoj.\u201d La diskuta retejo EU haveblas en c\u0302iuj oficialaj lingvoj de la unio, sed en la praktiko la diskuto okazas nur en kelkaj grandaj lingvoj, c\u0302efe la angla."}, {"text_idx": "#000004", "text": "Pri kio temas? La kunteksto estas la eu\u0306ropunia \u201dKonferenco pri la estonteco de Eu\u0306ropo\u201c (striktasence pri la estonteco de Eu\u0306ropa Unio, EU). Informoj pri g\u0302i trovig\u0302as ekzemple en Vikipedio, lau\u0306 kiu la konferenco \u201dcelas trovadon [...] de novaj respondoj al la demando de plievoluigo de eu\u0306ropunia demokratio kaj antau\u0306desegni venontajn pas\u0302ojn por la eu\u0306ropa integrig\u0302o\u201c."}, {"text_idx": "#000005", "text": "Unu elemento de la politika procezo estas \u201dkonsulto\u201c de la EU-civitanaro. La konsulto okazas dumaniere: per organizitaj eventoj kaj per civitana debato en reta platformo. Konsulto egalas nek balotadon nek referendumon."}, {"text_idx": "#000006", "text": "La konferencantoj (Eu\u0306ropa Parlamento kaj membros\u0302tataj parlamentoj, Eu\u0306ropa Komisiono, la registaroj de la membros\u0302tatoj per Konsilio de Eu\u0306ropa Unio) \u201dkonsideros\u201c proponojn de la civitanoj. Pri la gvidlinioj por estonta evoluo ili decidos dum la printempo de 2022."}, {"text_idx": "#000007", "text": "Kio estas la iniciato? La iniciato havas du fazojn. En la unua fazo g\u0302i celas partoprenigi individuajn esperantistojn en la konsulto de la EU-civitanaro, do en la civitana debato per la reta platformo. La eu\u0306ropunia debata platformo ebligas la starigon, apogon kaj komentadon de proponoj."}, {"text_idx": "#000008", "text": "Kelkaj proponoj jam afis\u0302itaj rilatas al la lingva reg\u0302imo de EU (komuna lingvo, lingva egalrajteco ktp.). Kelkaj el ili pledas por diversmaniera uzo de Esperanto, aliaj proponas ekzemple la anglan kiel komunan lingvon de EU."}, {"text_idx": "#000009", "text": "Esperantistoj partoprenu tiun fazon per apogo de por-esperantaj proponoj, ekzemple la jenaj:"}, {"text_idx": "#000010", "text": "Esperanto, a common and neutral language, designed to be easy to learn. A new tool for a more united European Union.\nOfficial recognition of Esperanto as one of the languages of EU citizens"}, {"text_idx": "#000011", "text": "Ni povas fiaski jam en tiu unua fazo, se ni ne sukcesas partoprenigi grandan nombron de la organizita esperantistaro, por ne paroli pri ne-organizitaj esperantistoj, en la Eu\u0306ropa Unio."}, {"text_idx": "#000012", "text": "Esperanto-organizoj (UEA per sia Komisiono por eu\u0306ropa agado [EKU], Eu\u0306ropa Esperanto-Unio [EEU], landaj asocioj) komencis, komencas au\u0306 baldau\u0306 komencos informi siajn membrojn pri tiu unua fazo de la iniciato kaj instigos ilin apogi por-esperantajn proponojn. La fenestro por utila partopreno en tiu unua fazo restas malferma g\u0302is la au\u0306tuno de 2021."}, {"text_idx": "#000014", "text": "En tiu dua fazo niaflanke c\u0302efe rolos Esperanto-organizoj. Ili engag\u0302ig\u0302os en dialogo kun eu\u0306ropuniaj kaj naciaj deputitoj, parlamentaj komisionoj, la Eu\u0306ropa Komisiono kaj naciaj ministerioj, kaj argumentos favore al nia lingvo kun dokumentita lau\u0306eble grandnombra apogo de por-esperantaj proponoj en la civitana debato."}, {"text_idx": "#000015", "text": "Tiamaniere ni provos influi la eu\u0306ropunian lingvopolitikon. Tiun rezulton ni tre vers\u0302ajne ne atingos. Ni tiasence fiaskos. Do kial mi mals\u0302paras mian kaj vian tempon?"}, {"text_idx": "#000016", "text": "La fina venko en eu\u0306ropunia versio alvenos ne pro tiu iniciato. Ni ne havu fantasmajn iluziojn pri tio, kion ni kapablas atingi. Do realisme taksante la eblojn, kio estas atingebla? Relative facile (per reta \u201dvoc\u0302dono\u201c) la membraro de niaj organizoj povas valorigi sian pezon en la afero."}, {"text_idx": "#000018", "text": "Kvankam la proponoj, kiujn niaj organizoj pridiskutos kun EU-instancoj, havos nur malgrandan s\u0302ancon de akcepto, jam la serioza diskuto pri ili utilas, c\u0302ar tiamaniere ni plividebligas Esperanton g\u0302enerale kaj specife vidalvide al eu\u0306ropuniaj kaj naciaj politikistoj kaj funkciuloj."}, {"text_idx": "#000019", "text": "Miaopinie tio estas pli bona opcio ol preg\u0302i por fina venko au\u0306 rezigni kaj flegi nian lingvon en pli-malpli fermitaj cirkloj. Tamen mi konfesas, ke mi jam nun antau\u0306g\u0302ojas pri la fino de tiu iniciato, kiam mi denove povos dedic\u0302i la plejparton de mia energio al okupoj per Esperanto, ne dau\u0306re nur por kaj pri Esperanto."}, {"text_idx": "#000020", "text": "G\u0302is tiam mi pretas disponigi mian tempon por kompilado kaj diskutado de konsideroj pri teknikaj, taktikaj kaj strategiaj aspektoj kaj instigado al ilia disvastigo, en diversaj forumoj, ekzemple diskutgrupoj uea-membroj kaj Informa reto pri Esperanto, kunlabore kun UEA-EKU, EEU kaj GEA (Germana Esperanto-Asocio), ankau\u0306 per virtualaj arang\u0302oj."}, {"text_idx": "#000022", "text": "Esperanto ne estas por c\u0302iuj"}, {"text_idx": "#000025", "text": "Mi elektis la germanan kaj ricevis proponon en la angla: I propose to gradually promote the teaching of Esperanto, as common and neutral language, designed to be easy to learn. A new tool for a more united European Union.\nDenove la sama problemo: Esperantistoj povus cxie kaj cxiam instrui Esperanton sen la helpo de EU.\nLa maksimumo povus esti, ke EU ne malpermesas Esperanton..\nDo, Ek, instruu! Ne petegu!\nMi scias, ke cxiaj malsxatas min pro cxi tiuj klaraj vortoj."}, {"text_idx": "#000026", "text": "Mi persone ne mals\u0302atas. Mi same opinias, ke la sorto de Esperanto trovig\u0302as en la manoj de nur la Esperantistoj mem."}, {"text_idx": "#000028", "text": "C\u0302iu propono estas afis\u0302ita en la lingvo, en kiu g\u0302i estis verkita. Estas por-esperantaj proponoj en la nederlanda, la franca, la hispana, ..."}, {"text_idx": "#000032", "text": "Mi ne scias, kiujn au\u0306tomatajn tradukojn vi ricevas, sed mi testis la tradukilon por la nederlandlingva teksto Taalonderwijs in Europa:"}, {"text_idx": "#000033", "text": "Ik zou willen voorstellen om op elke school in Europa het Esperanto als tweede taal te onderwijzen. Op die manier kan deze taal de officie\u0308le taal van Europa worden. Nu is Engels veel gebruikt, terwijl geen enkel land van de E.U. deze taal als moedertaal heeft.\nkaj ricevis jenan hispanan au\u0306tomatan tradukon:"}, {"text_idx": "#000034", "text": "Me gustari\u0301a proponer que cada escuela de Europa ensen\u0303e el Esperanto como segunda lengua. De este modo, esta lengua puede convertirse en la lengua oficial de Europa. En la actualidad, el ingle\u0301s es ampliamente utilizado, mientras que ningu\u0301n pai\u0301s de la UE tiene esta lengua como lengua materna."}, {"text_idx": "#000035", "text": "La hispana traduko ne estas nur akceptebla: g\u0302i estas superba. Kaj la nederlanda lingvo certe ne estas kutima fontlingvo."}, {"text_idx": "#000039", "text": "Und man ko\u0308nnte sogar mal die Europahymne singen! Weil man sich schlecht auf eine Sprachfassung einigen kann, wird die Hymne bei offiziellen Anla\u0308ssen stets nur in der Instrumentalversion zu Geho\u0308r gebracht. Dabei klingt die Esperantofassung sehr scho\u0308n und ist auch sehr gut singbar.\nAnd you could even eat the European anthem! Because it is difficult to agree on a language version, the anthem is always heard on official occasions only in the instrument version. The Esperan version sounds very beautiful and is also very singable."}, {"text_idx": "#000040", "text": "Mi ne komprenas vin. Kiun fremdan lingvon homoj estas devigitaj uzi? La civitana platformo haveblas en c\u0302iuj 24 oficialaj lingvoj de la 27 EU-membros\u0302tatoj, vi povas elekti iun el ili je la eniro (au\u0306 s\u0302ang\u0302i g\u0302in dum la sesio)."}, {"text_idx": "#000041", "text": "La platformo ne ofertas pliajn lingvojn, la celgrupo estas EU-civitanoj. (Bone, oni povus argumenti pri minoritataj lingvoj ene de EU.)"}, {"text_idx": "#000042", "text": "Kial EU anoj uzu lingvon \u2013 el lando ekster la europa unio ?"}, {"text_idx": "#000044", "text": "C\u0302u vi estas civitano de EU? Se ne, lasu ilin solvi siajn problemojn. Eble ili pli kompetentas ol vi, kiu ec\u0302 ne scias g\u0302uste literumi la nomon de la unio, kaj ec\u0302 ne scias ke la angla ja estas oficiala lingvo en EU-landoj. Tiu (via) fanatika sinteno kontrau\u0306 la angla ne estas konstruiva."}, {"text_idx": "#000048", "text": "Mi miras, ke vi ne skoldis ankau\u0306 min, kiam mi skribis pri la Eu\u0306ropa unio.\ufeff"}, {"text_idx": "#000049", "text": "Vi demandis, kial EU-anoj uzu lingvon el lando ekster la Eu\u0306ropa unio."}, {"text_idx": "#000050", "text": "C\u0302ar la angla lingvo ene de multaj EU-membros\u0302tatoj estas nun vaste uzata kiel internacia lingvo. Mi supozas, ke la angla estas la plej vaste lernata kaj instruata lingvo en la EU kaj la plej vaste internacie uzata inter la EU-civitanoj. Se mi kiel germano trovig\u0302as en alia EU-lando escepte de Au\u0306strujo kaj devas paroli kun homo, mi unue provas interkomuniki per la angla. Surprize ofte tio funkcias."}, {"text_idx": "#000054", "text": "En la artikolo tekstas: \u201cEsperanto-organizoj [..] landaj asocioj) komencis, komencas au\u0306 baldau\u0306 komencos informi siajn membrojn pri tiu unua fazo de la iniciato kaj instigos ilin apogi por-esperantajn proponojn.\u201d"}, {"text_idx": "#000055", "text": "Kurioze mi ankorau ne trovas la nomojn de chiuj anoj de la estraro de Germana Esperanto-Asocio en la listo de subtenantoj de la menciitaj por-Esperantaj proponoj.\nKiu klarigo estas por tio?"}, {"text_idx": "#000056", "text": "Cetere: Mi jam subtenas ilin kaj de kelkaj semajnoj varbas por pliaj subtenantoj en diversaj sociaj retoj utiligataj de Esperanto-parolantoj, kiel Tvitero*), Telegramo, Vibero kaj Signalo.\nKaj mi opinias vian agadon, Klaus, tre laudinda."}, {"text_idx": "#000058", "text": "Certe vera respondo povas veni nur de la koncernitaj GEA-estraranoj. Sed ebla respondo povus esti, ke tiuj proponoj levig\u0302is kadre de t. n. \u201ekonsulto\u201c por la \u201eeu\u0306ropunia \u201aKonferenco pri la estonteco de Eu\u0306ropo\u2018\u201c. S-ro Leith informas en sia artikolo, ke tiu Konferenco celas pliigi la t. n. \u201eeu\u0306ropan integrig\u0302on\u201c, t. e. la dissolvon de la eu\u0306ropaj s\u0302tatoj kaj nacioj en grandan mikspoton, regatan de elita burokrataro. Eble ne c\u0302iu e-isto s\u0302atas tiun elitisman distopion kaj eble ankau\u0306 pro tio hezitas meti sian bonan nomon sub tiun memsklavigan projekton."}, {"text_idx": "#000059", "text": "Eu\u0306ropa integrig\u0302o per Esperanto signifus, ke EU-civitanoj, kaj ne nur EU-elitanoj, povus vere kompreni unu la alian.\nEkzistas homoj, kiuj pretus pori eu\u0306ropan integrig\u0302on, sed nur se g\u0302i estas civitana integrig\u0302o kaj ne ekonomia, elitisma ktp. Mi pensas ke multaj el tiuj homoj, se bone informitaj pri Esperanto, opinius ke g\u0302i estas bona por efektivigi la (civitanan) tipon de eu\u0306ropa integrig\u0302o, kiun ili poras."}, {"text_idx": "#000062", "text": "Eble. \u2013 Chiuokaze nun ankau la nomo de la GEA-prezidanto aperas en la listo de la aktuale 187 subtenantoj."}, {"text_idx": "#000065", "text": "Via elekto! \u201cEstas libera lando\u201d, kiel oni ankau\u0306 diras, angle kaj germane, kaj kial ne: esperante. Au\u0306 kaze de EU, \u201clibera landaro\u201d, c\u0302u ne? \ud83d\ude42"}, {"text_idx": "#000066", "text": "Tre vers\u0302ajne. Pli gravos, ke por-esperantaj proponoj komence de la dua fazo de la iniciato, do g\u0302is komenco de septembro, estu inter la eble dudek, tridek plej \u201cpopularaj\u201d proponoj en c\u0302iu koncerna temaro de la civitana platformo, per kiu la EU-Konferenco \u201ckonsultas\u201d la EU-civitanaron."}, {"text_idx": "#000067", "text": "Fakte la plej grava elemento de tiu \u201ccivitana konsulto\u201d estos la eu\u0306ropuniaj \u201ccivitanaj paneloj\u201c, ekfunkciontaj en septembro. Tiuj laboros parte surbaze de la proponoj en la platformo. Tial ni decidis, ke tio estu la limdato por nia unua fazo, kaj ke la paneloj estas celgrupo de niaj proponoj. Nu, la proponoj plejparte ja estis starigitaj antau\u0306 ol ni, nur komence de junio, alvenis al tiu konkludo. Sed tiu konkludo devus influi kiamaniere ni kondutas la diskuton en la komentoj al por-esperantaj proponoj jam starigitaj. (Miaopinie foje terure en kelkaj tiaj proponoj: iuj \u201csamideanoj\u201d donas kvazau\u0306 lingvokurson en dekoj de sinsekvaj komentoj au\u0306 instruas la historion de nia lingvo ...) Kaj g\u0302i certe influos la starigon de novaj proponoj en temaroj, kie por-esperantaj proponoj malc\u0302eestas."}, {"text_idx": "#000068", "text": "Se tre interesas vin la mekanismoj de la tuta afero kaj kiamaniere ni provas adapti nian iniciaton al ili, lernante dum ni kuras, sekvu ekzemple la diskutfadenon en la diskutlisto [informa reto pri Esperanto] Esperantista iniciato kadre de la eu\u0306ropunia konsulto de la EU-civitanaro au\u0306 la samteman (ekzakte samnoman) diskutfadenon en [uea-membroj], kie ni (t.e. EKU = la Komisiono por eu\u0306ropa agado de UEA, kaj EEU = Eu\u0306ropa Esperanto-Unio) dau\u0306re informas pri kio okazas."}, {"text_idx": "#000069", "text": "(Ne nepre rekomendinda por homoj, kiuj pensas ke la \u201ccivitana konsulto\u201d estas komploto de EU. G\u0302i miaopinie eble estas fanfaronaj\u0302o de EU. Ni jug\u0302u je la fino de la Konferenco en printempo 2022 lau\u0306 niaj observoj de la procezo kaj ties rezultoj.)"}, {"text_idx": "#000070", "text": "Kial tiu akra tono! Jes, EU volas s\u0302ajnigi esti porcivitana kaj demokratia, kaj tamen, ne tiom vers\u0302ajnas, ke ili promociigos la lau\u0306voc\u0302an venkintan proponon, se tiu estas Esperanto. Tamen, ni c\u0302iuj subtenu la anglalingvan proponon de Enriko (Esperanton ili ja ne akceptas).\nKaj miaopinie, c\u0302iu c\u0302i tie rajtas diri sian opinion, c\u0302u ri estas civitano de la Eu\u0306ropunio au\u0306 ne, c\u0302u ri ortografie perfektas au\u0306 ne. La EU celas nur al la EU, sed ni esperantistoj al la tuta mondo. Ne havas sencon nin nun disigi en EU-civitanojn kaj ne-EU-civitanojn, se ec\u0302 la EU (kompreneble) faras tiun distingon."}, {"text_idx": "#000071", "text": "Mi metas kelkajn esperojn en la eu\u0306ropunian konsulton de la EU-civitanaro, alimaniere mi ne partoprenus tiun cirkon. Mi havas des pli da esperoj ekde kiam mi komencis kompreni la gravecon de tiuj \u201ccivitanaj paneloj\u201d:"}, {"text_idx": "#000072", "text": "800 homoj el la tuta Unio, aleatore selektitaj sed reprezentaj por la tuta civitanaro, ktp., pridiskutos kaj taksos civitanajn proponojn, kiuj rezultis el la debato en la platformo, kaj en formala maniero siaflanke proponos la akcepton de certaj civitanaj proponoj. La metodo bazig\u0302as sur formo de konsultado, kiun la franca prezidanto Macron uzis en 2019 (... kun miksitaj rezultoj, cetere)."}, {"text_idx": "#000073", "text": "Kadre de la EU tio estos la tutunua fojo, ke ne la kutimaj eu\u0306ropuniaj politikistoj kaj funkciuloj havos la rolon prijug\u0302i civitanajn proponojn, almenau\u0306 ne dum tiu fazo de la afero \u2013 ili eble provos saboti g\u0302in dum la dua fazo, sed tiam la afero estos iomete pli travidebla. Simpla rifuzo pridiskuti proponojn, kiujn la paneloj subtenas, estos espereble g\u0302ena afero por ili. Do vers\u0302ajne ia diskuto okazos, kaj ec\u0302 tio jam estus sukceseto."}, {"text_idx": "#000074", "text": "C\u0302u g\u0302i fiaskos? Eble g\u0302i fiaskos, sed eu\u0306ropanoj javidos la proponoj! Ja vidos, ke esperantistoj estas! Do io por meza venko."}, {"text_idx": "#000075", "text": "Gravas, ke oni vidu ne nur, ke Esperanto ekzistas, sed ankau\u0306 tion, ke por oni g\u0302i havas gravecon. Ja en la mondo ekzistas multege da diversaj aj\u0302oj \u2014 c\u0302u do oni devu atenti ilin c\u0302iujn? Kaj ununura vojo montri, ke g\u0302i havas gravecon, estas prezenti, kiel g\u0302i servas al homoj kun utilo por ili. Tamen, niaj atingoj sur c\u0302i tiu vojo ankorau\u0306 tre magras..."}, {"text_idx": "#000076", "text": "Bedauxrinde tion la Esperantistoj, fiksitaj en siaj lingvaj disputoj, ne povas montri. Eble ekestos realisma bildo pri la vera rolo de Esperanto. Sed la Esperantistoj ja ne volas vidi tion."}, {"text_idx": "#000077", "text": "Nu, unua pas\u0302o sur c\u0302i tiu vojo, espereble, jam estas farita \u2014 c\u0302i tiu Jutuba kanalo havas priskribon en kvin naciaj lingvoj, tradukitan per Esperanto."}, {"text_idx": "#000079", "text": "Pli ol 30 minutoj kun amaso de malgrandaj nigruloj en mizera kvalito filmitaj.\nJes estas bonintenca, sed oni prefere ne montru tion al ekstera publiko aux al EU decidpovuloj. Nutri nigrajn bebojn per euxropa mono estas tute eksmoda. Gravas helpo al memhelpo, starigo de profidonaj komercaj kaj agrikulturaj projektoj ktp. La Esperantistoj \u2013 kiel kutime \u2013 estas minimume 20 jaroj malantaxu la evoluo."}, {"text_idx": "#000081", "text": "Kial? Mi montris tion nur kiel ekzemplon de per-Esperanta laboro, videbla por nacilingvanoj. La temo de la kanalo c\u0302i-kuntekste ne gravas."}, {"text_idx": "#000087", "text": ">Jes estas bonintenca, sed oni prefere ne montru tion al ekstera publiko aux al EU decidpovuloj. Nutri nigrajn bebojn per euxropa mono estas tute eksmoda."}, {"text_idx": "#000088", "text": "En la kunteksto de c\u0302i tiu diskuto gravas, ke tio montras eblon de laboro per-Esperanta, kiu celas nacilingvan publikon. Krome, oni ja povas okupig\u0302i ankau\u0306 pri ajoj \u201ceksmodaj\u201d. C\u0302u ni mem, Esperantistoj, ne estas tiaj? \ud83d\ude09"}, {"text_idx": "#000090", "text": ">Gravas helpo al memhelpo, starigo de profidonaj komercaj kaj agrikulturaj projektoj ktp."}, {"text_idx": "#000092", "text": ">La Esperantistoj \u2013 kiel kutime \u2013 estas minimume 20 jaroj malantaxu la evoluo."}, {"text_idx": "#000094", "text": "En la Jutuba kanalo de Asocio Nova Familio j\u0302us aperis prezenta video, kiu havas priskribojn kaj subtekstojn en Esperanto kaj kvin naciaj lingvoj kaj do kapablas aliri vastan spektantaron en diversaj landoj. Jen konkreta pas\u0302o, kiu montras la potencon de Esperanto pli bone, ol senc\u0302esaj vortoj."}, {"text_idx": "#000095", "text": "Kara Kirill, La diskuto deviis de chefa temo , en europo estas pli ol kvin naciaj lingvoj- tial la videoajho el afriko estu sinkronizita en chiuj oficialaj k ne oficialaj lingvoj de europo ."}, {"text_idx": "#000096", "text": "Mi menciis c\u0302i tiun videon kiel konkretan ekzemplon de agado per-Esperanta, kiu kapablas esti utila por granda nombro da homoj. Sed tiaj ekzemploj demonstreblaj ni ne povos atingi, ke publika opinio rilatu Esperanton pozitive, kaj sen tio, siavice, ajnaj \u201cdesupraj\u201d iniciatoj estos vanaj."}, {"text_idx": "#000097", "text": "Estas tipa eraro, ke tradukoj utilas al Esperanto. Se estas tradukoj, oni ne plu bezonus Esperanton. La sola vojo estus prezenti interesajn enhavojn, kiujn oni nur povas atingi kaj utiligi per Esperanto. Antaux \u201cCouch Surving\u201d havis \u201cPasporta Servo\u201d certan allogon relative ekzkluzive, sed la amatoroj de tejo fusxis. Ekskluziva enhavo abundas, sed la lingvoinstuistoj, kiuj direktas Esperanton, ne kapablas vidi."}, {"text_idx": "#000100", "text": "> La sola vojo estus prezenti interesajn enhavojn, kiujn oni nur povas atingi kaj utiligi per Esperanto."}, {"text_idx": "#000101", "text": "Tio eblas, tamen nur por konkretaj, relative malgrandaj celgrupoj. Por averag\u0302a homo intereso al Esperanto povos aperi nur kiam g\u0302in jam uzos sufic\u0302e da aliaj homoj. Zamenhof notis tion ankorau\u0306 en la Unua libro."}, {"text_idx": "#000107", "text": "La diskuttemo estas la civitana platformo de europa unio , bv. konsulti "}, {"text_idx": "#000108", "text": "Eu\u0306ropa Esperanto-Unio nun uzas la ilon de civitanaj \u201ceventoj\u201d en la eu\u0306ropunia platformo. Ni okazigas kelkajn eventojn por vidi, kiamaniere oni povus uzi ilin por la kampanjo. (Unua \u201cprovbalona\u201d evento hierau\u0306 funkciis sufic\u0302e bone.)"}, {"text_idx": "#000109", "text": "Dum la eventoj ni diskutos kun neesperantistaj partoprenantoj de la civitana konsulto (kun la helpo de kelkaj esperantistoj \ud83d\ude42 Krokodilado estas deviga \u2013 ni ja ne celas la jam konvinkitajn esperantoparolantojn. Tial niaj diskuteventoj okazos en diversaj etnolingvoj: merkrede, 2021-06-23, 11:55 a.m. (horo de Bruselo) en la franca, vendrede en la germana, lunde denove en la angla. Pliajn etnolingvajn diskutrondojn ni planas okazigi pere de landaj asocioj."}, {"text_idx": "#000110", "text": "Interesas nin paroli kun homoj, kiuj interesig\u0302as pri eu\u0306ropuniaj temoj kaj evidente havas intereson je lingvopolitikaj temoj (alikaze ili ne partoprenus nek la EU-Konferencon, nek niajn diskuteventojn), kaj ni provos konigi al ili Esperanton kaj la avantag\u0302ojn de ties (diversmaniera) uzo en EU. Per diskutado, ne prelegado: nek lingvokurso nek prelego pri la historio de Esperanto okazos. (Aliflanke, kial ne? Oni vers\u0302ajne povus oferti ian tion kiel civitanan \u201ceventon\u201d, se ne tro memevidente propagande anoncita kaj tial baldau\u0306 forigita de la platformo. Se vi havas ideojn kaj emon arang\u0302i ion, mi pretas helpi.)"}, {"text_idx": "#000112", "text": "Mi rigardas tiun ilon de civitanaj eventoj kiel sablokeston, elprovejon. La sukceson au\u0306 malsukceson de la kampanjo g\u0302i ne signife influos."}, {"text_idx": "#000117", "text": "Gajnu la (virtualan) premion de 36 mil (virtualaj) eu\u0306roj, se vi scipovas respondi la demandon, kiamaniere ni atingas nian celgrupon en tiuj eventoj en la civitana platformo de la EU-Konferenco: la ne-esperantistojn, skeptikulojn kaj kontrau\u0306ulojn rilate Esperanton, interesitajn pri la lingvopolitika temo de \u201cLingvo por Eu\u0306ropo\u201d, al kiuj ni prezentus niajn argumentojn."}, {"text_idx": "#000121", "text": "Tial lau mi \u201cnia\u201d strategio simple estu tio, mobilizi plej eble multajn EU-esperantistojn tiuefike, ke ghis Septembro 2021 ili estos subtenintaj chiujn por-Esperantajn proponojn; estu certigite, ke en chiu temgrupo estu almenau unu. Tiaokaze \u201cni\u201d povos resendi la mondon al tiuj rezultoj kaj diri al ghi: \u201cJen! En chiu temgrupo la plej subtenata propono estas propono por Esperanto. La veraj EU-anoj estas do tiuj, kiuj pledas por justa lingvopolitiko en EU \u2013 per Esperanto\u201d, au simile."}, {"text_idx": "#000122", "text": "Via priskribita plano pli-malpli kongruas kun la strategio de UEA-Komisiono por eu\u0306ropa agado kaj Eu\u0306ropa Esperanto-Unio."}, {"text_idx": "#000123", "text": "Ni ne revas pri rekte atingi per \u201cevento\u201d iun anon de la civitanaj paneloj. La celgrupo de niaj \u201ceventoj\u201d kadre de la Konferenco estas ne-esperantistaj partoprenantoj en la civitana platformo g\u0302enerale. Kiel jam dirite, la efikon de la kampanjo la \u201ceventoj\u201d ne signife influos, certe ne en la nuna formo."}, {"text_idx": "#000126", "text": "UEA/EEU alvokas al multnombra apogo de por-esperantaj proponoj en la civitana platformo de la EU-Konferenco (unua fazo de la kampanjo, plej utila g\u0302is septembro/oktobro, kiam la paneloj ekfunkcios)"}, {"text_idx": "#000127", "text": "UEA, EEU, landaj asocioj kaj unuopuloj kontaktas (c\u0302efe) parlamentanojn en celita maniero, atentigante pri la apogo al por-esperantaj proponoj (dua fazo ekde c\u0302. oktobro g\u0302is la fino de la Konferenco en marto 2022)."}, {"text_idx": "#000128", "text": "La dua fazo bezonas bonan preparadon: Kiujn parlamentanojn (eu\u0306ropuniajn kaj membros\u0302tatajn) ni alparolu kiamaniere? Kio estas la \u201choko\u201d por igi Esperanton interesa por ili? Kiuj jam havas iun konekton al nia afero? (Ekzemplo: EU-Parlamenta grupeto de germanaj SPD-anoj disvastigis tre pozitivan propran mesag\u0302on per siaj kanaloj okaze de la Esperanto-Tago en 2020.) Kiamaniere veki la intereson de j\u0302urnalistoj?"}, {"text_idx": "#000131", "text": "Cetere, pri la civitanaj paneloj UEA/EEU antau\u0306 kelkaj semajnoj publikigis informilon havebla je la UEA-vikipag\u0302o, kie ankau\u0306 trovig\u0302as dau\u0306re g\u0302isdatigitaj informoj pri la kampanjo. La informilo eksplikas, kial ni havu la panelojn en la menso, kiam ni afis\u0302as proponojn (kaj komentojn)."}, {"text_idx": "#000136", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]